Gasan melestariakan nilai-nilai Budaya Banjar nang mulai luntur kena pengaruh globalisasi, pemerintah Provinsi Kalimantan Selatan manggalar Kongres Budaya Banjar IV jua dalam rangka peringatan hari jadi ke-66 provinsi Kalimantan Selatan. Ngini disampaiakan Wakil Gubernur Kalsel, Rudy Resnawan wayah membuka pelaksanaan Kongres Budaya Banjar IV. Kongres nang didatangi bubuhan tokoh banua wan Kerukunan Bubuhan Banjar (KBB) matan saluruh Indonesia wan negara tetangga nangkaya Malaysia, Brunei Darussalam wan Singapura ngini balangsung 12-14 Agustus 2016.
"Kongres ini cukup efektif gasan melestariakan nilai budaya Banjar nang mulai tergerus era globalisasi," jar Rudy Resnawan. Sidin maharapakan, bubuhan perantau Banjar di luar banua tamasuk di luar negeri, tetap mempertahanakan nilai-nilai budaya Banjar.
Ketua Umum Kerukunan Bubuhan Banjar (KBB), Rudy Ariffin yang jua mantan Gubernur Kalsel mamadahakan Kongres Budaya Banjar IV nang batema Penguatan Nilai Budaya Banjar ngini jar sidin, kawa jadi wadah diskusi pendapat wan mencari gagasan gasan langkah ke depan.
Penguatan Budaya Banjar dianggap gasan maimbangi derasnya pengaruh teknologi informasi wayah ini. Kawa disangkal, jar sidin, media sosial gencar banar sudah mempengaruhi, khususnya generasi muda. Kondisi ngini jua berpotensi malunturakan nilai nilai budaya di tengah masyarakat. "Kayapa memalihara budaya banjar, ngini nang jadi PR kita," jar sidin.
Untuk melestariakan nilai-nilai budaya Banjar yang mulai luntur karena pengaruh globalisasi, pemerintah Provinsi Kalimantan Selatan menggelar Kongres Budaya Banjar IV sekaligus dalam rangka peringatan hari jadi ke-66 provinsi Kalimantan Selatan.
bjn_Latn bjn_Latn bjn_Latn bjn_Latn bjn_Latn